Номер на оферта:6161\nПлощ:1360 кв.м. Отопление: Обзавеждане:Необзаведен\nПарцел с налични в него стара къща и стопански постройки, които са за събаряне. В мястото има ток и вода, освен това е комуникативно - на път достъпен през всички сезони. Недалеко от имота е живописния Хотнишки водопад!\nОбади се СЕГА и цитирай този код 6161


Йоко Оно и Шарън Стоун с награди за мир : Chronicle.bg\nchronicle.bgМедииАвиоКино&Телевизия Йоко Оно и Шарън Стоун с награди за мир 18 октомври, 2013 14:50 | от Амелия Понд\nЙоко Оно, вдовицата на застреляния музикант от „Бийтълс“ Джон Ленън, получи в Берлин наградата за мир и разбирателство между народите на Германския институт за международни отношения, съобщи Франс прес.\n„Със своята активна дейност г-жа Оно съдейства за разбирането, че мирът е една абсолютна ценност за човечеството и че изкуството и културата могат да бъдат впрегнати в негова полза“\nЦеремонията се проведе в зала за приеми в близост до Бранденбургската врата в присъствието на германския министър на външните работи Гидо Вестервеле.\nЙоко Оно заяви при награждаването си :\n„Това отличие е и едно послание за мен. То показва, че сте разбрали какво правя. Сега е време за действия. Мислете за мира, действайте в полза на мира и разпространявайте мира. Ние трябва да оставим на бъдещите поколения един мирен свят!“\nНаграда ще получи и известната холивудска актриса Шарън Стоун за активната й дейност в помощ на жертвите на СПИН по света. Това ще стане по време на 13-ата Световна среща на Нобеловите лауреати за мир във Варшава, която ще се състои от 21 до 23 октомври. Церемонията ще се проведе в Националната опера в полската столица в присъствието на лауреатите Далай Лама, Лех\nВаленса, Фредерик де Клерк, Михаил Горбачов и др.\nПредишни носители на награди от Световната среща на Нобеловите лауреати за мир са били Шон Пен, Ани Ленъкс, Боно, Джордж Клуни, Дон Чийдъл, Боб Гелдоф, Роберто Баджо, Питър\nГейбриъл, Кат Стивънс, Роберто Бенини.


Елина Свитолина официално се отказа от US Open : TennisKafe\nWTA август 7, 2020 16:19 от Dimitar Radev\nЕлина Свитолина е втората най-предно класирана тенисистка, която официално се отказа от участие в тазгодишното издание на US Open. Преди нея това стори световната №1 Ашли Барти, а сега петата в ранглистата обяви, че няма да пътува до Ню Йорк заради пандемията от новия коронавирус.\n„Обмисляйки всички аспекти, реших да не участвам на US Open 2020. Искам да благодаря на Тенис асоциацията на САЩ, организаторите и на WTA, че дадоха на играчите шанс да се състезават, както и на феновете да гледат това невероятно събитие“, написа украинката в профила си в Instagram.\n„Разбирам и уважавам всички положени усилия, за да може турнирът да се проведе в безопасна среда, но все пак аз не се чувствам комфортно да трябва да пътувам в САЩ, без да подложа на висок риск себе си и своя екип. Късмет на всички и до следващата година“, сподели 25-годишната тенисистка.\nОще в средата на юли Свитолина загатна, че едва ли ще участва в тазгодишното издание на надпреварата. Там няма да е и нейната половинка Гаел Монфис. Що се отнася до дамите, Кики Бертенс, Светлана Кузнецова и Юлия Гьоргес също се оттеглиха, а това важи още за Ван Циан и Анастасия Павлюченкова. Световната №2 Симона Халеп също се колебае, но името ѝ фигурира в основната схема.\nКакто знаете, Елина Свитолина постигна най-доброто си класиране в Ню Йорк миналата година. Украинката изигра много силна втора половина от сезона и след като записа дебютен „мейджър“ полуфинал на Уимбълдън през юли, продължи с добрите изяви и във Flushing Meadows.


AUTO BILD България / Peugeot 206 CC на старо: любимецът на козметичния бранш\nС твърдия си сгъваем покрив Peugeot 206 CC грабна сърцата на гордите жени. Дали обаче малкият чаровник е способен и на продължителна връзка?\nЖените си падат по типове като Peugeot 206 СС. Изглежда добре, открит е, но не е самохвалко. Освен това сваля мадамите с горещ стриптийз! Дали, като остарее, ще продължи да го прави Междувременно най-старите 206 CC станаха на 17 години, катo някои екземпляри страдат от неуплътненост и имат течове на вода и масло. Ядове създава най-вече твърдият сгъваем покрив. Цилиндрите на хидравликата протичат след време и в багажника започва да тече масло.\nПри високо скорост в завои задницата „танцува“. ESP имат моделите от 4/2003 г.\nНе е възможен ремонт за уплътняване, а нов цилиндър струва 300 евро. Затова интересуващите се от се трябва да отворят и затворят многократно покрива, като следят за течове по механизма, и накрая да проверят нивото на маслото на хидравликата. Ако маслото не е достатъчно, ще имате проблеми със задвижването на покрива, а освен това помпата ще работи почти суха. Сухо трябва да бъде вътрешното пространство, но уплътненията на покрива невинаги си вършат работата правилно.\nНашият съвет: минете през автомивката. Както и качете колата на подемника – едва там ще видите някои от слабостите на 206 СС. Например често ръждясващите крайни ауспухови гьрнета, които рядка издържат повече от четири години. Или шарнирите на предната ос, които често са разбити. Дали все пак не става дума за самохвалко? Зависи много от предишния му живот. Отлично поддържаният 206 се с нетечащ и добре функциониращ покрив е добра покупка, рядко ще срещнете ръжда, а от април 2003 г. се появява и серийна ESP. Тя непременно трябва да е на борда, тъй като при движение с висока скорост в завои 206 СС често танцува със задницата си. Момичетата обаче харесват добрите танцьори.\nПри PEUGEOT 206 СС първо проверете покрива. Най-честият проблем са дефектните микропрекъсвачи , на базата на които електрониката определя позицията на покрива. Ако един от прекъсвачите не функционира, покривът ще се движи накриво. Доста скъп излиза ремонтът на протеклите хидравлични цилиндри, които задвижват елементите на покрива. Ако нивото на маслото на хидравликата спадне, може да се повреди хидравличната помпа. Ако покривът не е настроен правилно, през него може да влезе вода и да се чуват странични шумове. По-лошо е, когато елементите на покрива започнат да се търкат един в друг и се повредят. Останалите слабости на кабриолета 206 СС са същите като тези на затворените варианти. Спирачните дискове и крайното ауспухово гърне ръждясват, а шарнирите се износват.\nДВИГАТЕЛЯТ е издръжлив и бърз, но често има теч на масло и лошо уплътнение на изпускателния колектор\nСПИРАЧНИТЕ ДИСКОВЕ: когато са незащитени от пръскаща вода, ръждясват бързо\nНепременно: преди покупка отворете и затворете покрива няколко пъти, като проверите за течове и безпроблемен ход на покрива. Ако очаквате перфектен автомобил, то 206 СС не е вашият модел. Спирачките, шарнирите и ауспухът се износват бързо.


Стотици унгарци се вдигнаха на протест! Искат оставката на Орбан - trafficnews.bg\nНачало Свят Стотици унгарци се вдигнаха на протест! Искат о...\nСтотици унгарци се вдигнаха на протест! Искат оставката на Орбан\nХората са недоволни от авторитарния стил на управление в страната\n08:10, 11.02.2019 0 коментара 1518\nНа този фон премиерът обяви пакет от данъчни облекчения и изгодни кредити за многодетни семейства. Той представи мерките в годишното си обръщение към нацията, като посочи, че това е отговорът на правителството на имиграцията, предаде БТВ.


by Тайлър Дарк on Вто Авг 16, 2011 8:06 pm\nИме и фамилия :Тайлър Дарк\nСпособности и дарби:-\nХарактер:Хммм какво може да се каже за него ? Той е добър , винаги готов да помогне никога не е егоист и никога\nне прави лоши неща ... е добре де почти никога . Тай в повечето случаи\nне говори а само е участник в дискусия или някаква група само като\nличност . Забавен е и винаги успява да оправи настроението на всички .\nМомчето по принцип не говори много за себе си защото не обича да си\nспомня лошите спомени от детството си . Мрази се за това , че не е\nнормално момче а едно чудовище . Винаги е готов да обича отново . Но\nдали ще намери някога истинската любов ? Много рядко се ядосва в\nповечето случаи е спокоен и се контролира , но ако го изкарате извън\nконтрол става лош . Той е заклет роб на луната .\nОписание + снимка:айлър е красив , косата му е начупена и на цвят е кестенява очите му са дълбоки красиви и можеш да потънеш в тях . Цвета им е тъмно кафяво почти черно . Кожата му е млечно бяла а усмивката му може да озари цяло помещение зъбите му са кристално бели . Висок е метър и осемдесет и три . Краката му са слаби а ръцете пълни с мускули както и корема . Като цяло той е една сложна личност . Не може да се каже , че е дебел защото не е . Той е много слаб дори за възрастта си .\nИстория:В една тъмна нощ едно момче се родило . Майка му загинала докато го държала в прегръдките си точно няколко минутки след раждането . Но неговото семейство не беше нормално за да загине майка му ... баща му бил върколак , но защо при неговото раждане ? Той има и по - голяма сестра Елизабет тя обичала майка си толкова много , че намразила малкото бебе още щом научила за тежката участ сполетяла майка й . Как можеше да мрази едно бебе ? Още от малка Ели се опитвала да вгорчи живота на Тайлър и това не му се отразявало никак добре . Той страдал тя го мъчела а баща им нищо не правил просто си седял и затварял очите си . Като си казваше , че това е просто сън . Но когато малкия тийнежджър станал на 14 едва преди няколко дена той убива сестра си , но това било грешка те просто си играели , но тази игра се превърнала в кошмар . Защо ? Той не беше това той не знаел за върколаците . Започнал да се обвинява за това и при първото пълнолуние се случило нещо странно ... той се превърнал в какво ? Във върколак истински върколак ВЪЛК . А не човек . Тогава започнали убийствата на баща му ... на втората му майка ... на най - добрия му приятел . На всички които обича той ги убивал , но не защото го иска а защото създанието управлява тялото му на вълк . Тогава дойде деня в който социалните го отвели в дом за сираци . Той бил сам всички странели от него и това го карало да се чувства като пълен изрод . И защо защото беше различен само зареди една малка грешка . На следващото пълнолуние никой не беше в безопасност дори и самия той . Целия дом бил окървавен и пълен с трупове а момчето се беше скрило в един тъмен ъгъл и страдаше . Но ето , че минаха години по - късно и накрая той станал на 18 години и можел да се изнесе от дома за сираци . Намерил си работа а след това и къща , но след като разбира , че родителите му са богати и му оставят наследство той напуска и си купува къщата .


Живот на скорост с TOMMY HILFIGER | Fashion Inside\nСлед като имахме възможност да гледаме на живо шоуто на Tommy Hilfiger на Седмицата на модата в Милано, разгледахме Джиджи Хадид отблизо и събрахме куп впечатления, селектирахме и най-добрите модели от колекцията. Бяха представени мъжките и дамските колекции HILFIGER, съвместно с четвъртата капсулна колекция TommyXGigi. TOMMYNOW продължава да се развива като инкубатор за иновации, в който се прилагат нови технологии. Този сезон, изживяването “Behind the Drive” по време на TOMMYNOW, създадeно чрез паралакс ефекти, добави и нова гледна точка за зрителите. Бяхме буквално пренесени в света на TOMMYNOW!\nКолекцията в колаборация с Хадид и компания прилича наистина на „проба“ на костюмите, които пилотите и екипът на Mercedes-AMG носят. Смела комбинация от червено, бяло, синьо и черно, много кожени панталони, пилотски якета и принтове, подобни на знамена от Формула 1. А за онези, които са се потрудили в залата през зимата, налице са и т.нар. кроп топове, изрязани суетшърти, бельо на показ и всичко секси, което може да си представите. Освен духа на бързите скорости и високия адреналин, наблюдавахме и много каки цвят, аутфити, подходящи за „момичетата, които от лоши станаха добри“ и някои от култовите модели на Tommy Hilfiger с нов прочит. Не беше изненада, че ревюто откри и закри именно Джиджи, която е новото вдъхновение на бранда. Този път ни допада!\nДетайли от бекстейджа…\nTommy HilfigerTOMMY HILFIGER “DRIVE”Бела ХадидДжиджи ХадидМиланомодаснимкихадид


Да направим Коледата по-весела с принтера вкъщи - In LIFE\nЕлхата е центъра на всяка коледна украса, затова трябва да изглежда впечатляващо. За целта можете да се доверите изцяло на своето въображение и да направите сами гирлянди с нестандартни форми, чиито контури сте отпечатали на принтера. Ако въображението ви предпочита да си почива, то можете да черпите наготово от впечатляващите предложения, които Brother ви предлага в своя Creative Center. Там ще намерите разнообразни примери за това какво можете да направите само със собствените си ръце и принтер под ръка. Разбира се, има специална коледна секция, която предлага изумителни произведения от хартия.


През 2020 г. смартфон ще имат повече хора, отколкото имат електричество - Технологии - Дневник\n09:20, 07 фев 16 , 5572\nМобилният телефон ще превземе света и ще се превърне в най-разпространеното устройство и услуга. Това ще се случи до 2020 г., когато смартфони ще имат повече хора, отколкото са хората, които имат електричество, прогнозира Cisco в своя годишен анализ на развитието на мобилния сегмент.\nИ докато за развитите пазари притежанието на мобилен телефон вече е нещо съвсем естествено, в развиващите се държави все още има милиарди хора, за които първият досег с тази технология предстои.\nСпоред Cisco през 2020 г. общо 5.4 млрд. души по света ще имат мобилен телефон. За сравнение, компанията очаква, че електричество ще имат 5.3 млрд. души, а 3.5 млрд. ще имат и течаща вода в домовете си. Броят на автомобилите по пътищата пък ще е 2.8 млрд. Така смартфоните ще се превърнат в най-масовото устройство и форма на услуга, което обяснява и нестихващия интерес на компаниите към тези устройства въпреки привидното засега насищане на пазара.\nТова ще доведе и до сериозен ръст на мобилния трафик. Според Cisco той ще се увеличи 10 пъти и ще достигне 366.8 екзабайта. Това е равно на приблизително 81 трилиона снимки или 7 трилиона видеоклипа в YouTube. Мобилните телефони ще генерират 81% от общия мобилен трафик.\n2020 г. ще е повратна точка за мобилната индустрия. Очаква се тогава да започне навлизането на мобилните мрежи от пето поколение, които да стимулират допълнително популярността на смартфоните. Cisco прогнозира, че средната скорост на мобилен интернет в Близкия изток и Африка ще скочи около 15 пъти. Дори и това няма да е достатъчно да се достигнат нивата в САЩ или Европа, но ще помогне за утрояването на средната глобална скорост на мобилните мрежи, която ще достигне до 6.5 мегабита.\nPontif New Dnevnik SUCK 06:02, 08 фев 16 / Неутрално\n[quote#42:"Tademan"]Интересно е, че видеоразговорите (спомням си ясно тази мечта) не са особено популярни днес...\nEmil Dimov 05:56, 08 фев 16 / Неутрално\nМобилният телефон ще превземе света и това ще се случи до 2020 г., когато смартфони ще имат повече хора, откол...\nРейтинг: 8487 09:24, 07 фев 16 Весело\n''повече хора ще имат смартфон отколкото имат електричество'' За това си има една много хубава българска пословица''На гол тумбак- чифте пищови''!\nРейтинг: 1090 09:36, 07 фев 16 Неутрално\nТелекранът - във всеки джоб (сс)\nРейтинг: 3139 09:37, 07 фев 16 Весело\nЖизнено важно е да се пращат селфита във ФБ\nРейтинг: 352 09:39, 07 фев 16 Весело\nРейтинг: 2347 09:40, 07 фев 16 Весело\nТова ще доведе и до сериозен ръст на мобилния трафик. Според Cisco той ще се увеличи 10 пъти и ще достигне 366.8 екзабайта.\nЕха ,частните компании за разузнаване и анализи от описани от Сноудън ще ударят кьоравото и ще си вдигнат 10 пъти цените на услугите! А гуглето ще направи няколко трилиона капитализация!\nРейтинг: 237 09:45, 07 фев 16 Любопитно\nПлана на Властелините се изпълнява,в съкратени срокове!\nПосле с картинки и кратки текстове,ще ни бъде обяснено-Какво е добро,и какво е зло!\nПроизволен пример-Путин лош човек,Меркел добър човек!\nИ да не забравяте-Бил Гейтс е най-богатият човек в света,а Фелер и Шилд са просяци!\nРейтинг: 2686 09:53, 07 фев 16 Неутрално\nВъпреки мрънкащите кухарници света развива технологиите си.Кухарниците са били и срещу автомобила и срещу парната машина и срещу всичко което им се струва за безсмислено.\nРейтинг: 1024 09:58, 07 фев 16 Неутрално\nОчаквам смартфон с манивела,за тия дето нямат ток\nРейтинг: 1090 10:03, 07 фев 16 Любопитно\nРейтинг: 1700 10:05, 07 фев 16 Неутрално\nТе сигурно и ТВ ще си купят. Нищо, че нямат ток... Някой не особено мислещ се е хванал прави "анализи"\nРейтинг: 1585 10:45, 07 фев 16 Неутрално\nЯзе нямам смартфон и не съм се засилил да имам такъв. Много е важно е каква ще е цената на мобилните планове. За момента те са високи за България, и по тази и други причини предпочитам конвенционалния джи си ем.\nРейтинг: 1302 11:18, 07 фев 16 Весело\nИ къде зареждат?\nРейтинг: 1573 11:36, 07 фев 16 Неутрално\nТогава зарядните ще са безжични.\nДемек ще може да се шерват!\nИ сега има такива варианти.\nРейтинг: 1573 11:38, 07 фев 16 Неутрално\nЩе се ползват безжични зарядни.\nДемек ще могат и да се шерват.\nРейтинг: 352 11:42, 07 фев 16 Любопитно\nДа купуваме ли акции на Гуглето? И кога?\nРейтинг: 352 11:43, 07 фев 16 Весело\nДо коментар [#8] от "slonsco":\nРейтинг: 524 11:48, 07 фев 16 Неутрално\nСкоро смартфоните ще изместят и храната сигурно.\nРейтинг: 241 11:50, 07 фев 16 Неутрално\nВинаги съм твърдял че ток може и да няма но Интернет трябва да има!\nИли по Ленин. Какво е комунизма? Съветска власт + Интернетофикация ....\nРейтинг: 466 11:58, 07 фев 16 Весело\nИ аз това си зададох като въпрос веднага\n12:23, 07 фев 16\nРейтинг: 581 12:39, 07 фев 16 Весело\n[quote#8:"slonsco"]Очаквам смартфон с манивела,за тия дето нямат ток[/quote]\nДа, някога имаше едни такива, стационарни, разбира се, без шайба, щото са правени преди да измислят автоматичното набиране и с манивела, която трябва да въртиш отвреме-навреме, за да си правиш ток, с който да работи машината. Ама сега смартфоните ще бъдат с вграден дизелов микроагрегат, предполагам, все пак сме 21-ви век.\nРейтинг: 581 12:41, 07 фев 16 Неутрално\n[quote#14:"2.50"]Ще се ползват безжични зарядни.\nИ сега има такива варианти. [/quote]\nРазбира се, щом зарядното е безжично, можеш вместо в контакта да го бучнеш в задника на магарето, нали нема кабел, който да го спъва.\nРейтинг: 3077 13:03, 07 фев 16 Неутрално\n[quote#6:"Краде ми се мили мой!"]После с картинки и кратки текстове,ще ни бъде обяснено-Какво е добро,и какво е зло!\nПроизволен пример-Путин лош човек,Меркел добър човек![/quote]\nНо ти, като по-умен от тълпата, ще знаеш, че истината е точно обратната: Путин е добър, а Меркел - лоша.\nПреди ден-два каза, че си на 54 - защо се държиш инфантилно?\nНикой не те принуждава нито да си купуваш смартфон, нито да си качваш селфита където и да било. В това отношение дори световният еврейски заговор е безсилен да прекърши волята ти на правоверно комуне.\nРейтинг: 1302 15:04, 07 фев 16 Неутрално\nЩе се шерват, като има с кой. А като комшията няма ток най- много да си разменят смартовете като сувенир.\nРейтинг: 1302 15:05, 07 фев 16 Неутрално\nИли с педали като шевна машина.\nРейтинг: 1075 15:45, 07 фев 16 Любопитно\nЧовечеството напредва.Много вероятно,през 2020 година,да има вече устройства,пред които днешните смарт у-ва ще изглеждат като грамофон,или ютия на дървени въглища.Заедно с това и цената им ще падне.Както и тази на мобилните планове.Ще има и батерий,които се зареждат за секунди и карат седмица.\nРейтинг: 753 18:30, 07 фев 16 Неутрално\n"През 2020 г. смартфон ще имат повече хора, отколкото имат електричество"\nПРЕДУПРЕЖДАВАХ АЗ ЧЕ ЩЕ НАСТЪПЯТ ТАКИВА КОНФУЗНИ ПОЛОЖЕНИЯ, с тъпото грешно название "СМАРТФОН".\nТакова нещо като "смартфон" НЯМА!!!! Има Мобилни Компютри(или мултимедиа-интернет уреди ).\nКакъв им е размера НЯМА АБСОЛЮТНО НИКАКВО ЗНАЧЕНИЕ, за да се наричат с различни имена. Те вършат едно и също , кой по-добре кой по-зле в зависимост от спецификациите си и операционните системи , пък дори и компактостта им. Също както различните по големина телевизори, печки, хладилници, перални не ги наричат с различни имена.\nМедиите които забъркаха тази каша по поръчка на Уол Стрийт, да се оправят сега. Само не ни мислете за маймуни.\nРейтинг: 753 18:39, 07 фев 16 Неутрално\n[quote#12:"Алф"]И къде зареждат? [/quote]\nСъс слънчеви зарядни и в кварталното кафене срещу заплащане.\n[quote#8:"slonsco"]Очаквам смартфон с манивела,за тия дето нямат ток[/quote] Механично задвижвани зарядни има сега и не от днес.\nДо коментар [#15] от "bgmusquetaire":\n[quote#15:"bgmusquetaire"]Да купуваме ли акции на Гуглето? И кога?\nПърво трябва да си продадеш двете епълски акцийки дето мира не ни дават за да ги обгрижваш\nРейтинг: 1553 20:57, 07 фев 16 Неутрално\nОчевидно, за по-голямата част от матряла, навлизането на технологиите е нещо лошо.\nНямам обяснение за това, още по-малко за конспиративния дебилизъм и вечното клише с биг брадър, ма.. квот такова.\nРейтинг: 8 21:45, 07 фев 16 Любопитно\nХмм..глобалния трафик се очаква да бъде 2 зетабайта през 2020, мобилните телефони да генерират само 1/5 от него?\nРейтинг: 1305 22:10, 07 фев 16 Весело\nТочно Cisco да дават тези прогнози ми се струва малко не на място\nРейтинг: 543 22:32, 07 фев 16 Неутрално\n[quote#8:"slonsco"]Очаквам смартфон с манивела,за тия дето нямат ток [/quote]\nНяма нужда от манивела, защото скоро всички мобилни телефони ще имат вградени слънчеви батерии и ще се засозареждат от околната светлина. Включително и дисплея ще произвежда елекричество!\nРейтинг: 1441 22:37, 07 фев 16 Неутрално\nЛюбим цитат-,, Превърнахме се в нация тъпаци с умни телефони''\nРейтинг: 1553 00:23, 08 фев 16 Неутрално\nДо коментар [#31] от "rainbou1":\nВсеки се превръща в това, в което е избрал. Да обвинява за това мъничка машинка е просто идиотско.\nРейтинг: 1988 00:59, 08 фев 16 Неутрално\n[quote#29:"Darth Plagueis"]Очевидно, за по-голямата част от матряла, навлизането на технологиите е нещо лошо.\nНямам обяснение за това, още по-малко за конспиративния дебилизъм и вечното клише с биг брадър, ма.. квот такова.[/quote]\nУжасно подтискаш факт! И имай предвид че в този форум са само хора които могат да четат, пишат и имат поне компютър и Интернет!\nОт кога Сиско стана шпионска компания не ми е ясно. Явно форумците трябва да ни обяснят. Хората правят проучване за да се подготвят за следващите 4, 5 години. Всички тъпаци на които непрекъснато им се привижда ЦРУ, само пред 25 години ръкопляскаха във възторг когато Живков обявяваше поредния 5 годишен план, разбира се базиран на нареждания от Масква и фантазии на полуграмотни селяндури. Но когато Сиско прави прогноза и план за следващите 5 години .... Оооооо това си е чиста конспирация на Властелина на пръсените и поробване на човечеството.\nМалко от тези примати могат да схванат че смартфона е суперкомпютър в джобен формат и ако трябваше да чакаме на "най-прогресивната" част на човечеството да го измисли .... още щяхме да въртим шайбите със средния пръст.\n1. Това че повече хора ще имат смартфони отколкото хора ще имат ток не означава автоматически че тези които нямат ток ще имат смартфони. Но какво да се прави - такова е състоянието на образованието в България. И пак ти напомням - тук виждаш елита на България! Ако включиш около 800,000 мургави сънародници които освен че не могат да четат вече не могат и да говорят Български, ако включиш около 1.6 милиона завършили гимназии които след като прочетат една страница не могат да отговорят на въпросите към текста и накрая ако включиш и тези които са просто с лениви мозъци .... мисля че доста ще се изплашиш.\n2. Има смисъл да имаш смартфон дори и ако нямаш ток в къщата. Ще го зареждаш там където работиш или на обществено място но като го ползваш ще имаш достъп до всички останали 5.4 милиарда със смартфони по света. Също ще имаш достъп до Гугъл, библиотеката на Конгреса, Амазон Киндъл, библиотеката Гутенберг и още много други места където ще можеш да четеш стотици хиляди книги без пари, да видиш почти всички картини които има в световните музеи и да чуеш всяка музика от всички краища на света.\nРазбира се интелектуалния елит тука вижда смартфона като устройство по което да се обадиш на баджанака, да снимаш мусаката дето е сготвила жената за вечеря и да слушаш чалга .... пардон - фолк рок.\nТо както ти си казал - "ма.. квот такова"\nРейтинг: 1553 01:20, 08 фев 16 Неутрално\n[quote#35:"Pontif А"]Разбира се интелектуалния елит тука вижда смартфона като устройство по което да се обадиш на баджанака, да снимаш мусаката дето е сготвила жената за вечеря и да слушаш чалга .... пардон - фолк рок. [/quote]\nЩото за това го ползва. А, и да го следят разбира се. Следенето е най-големият проблем на разбирачите тук. Слага си сам всички данни доброволно във фейса и после пищи за конспирации и следене. Ей богу....\nРейтинг: 1582 01:47, 08 фев 16 Неутрално\nА като си помисли човек, до преди 20-30 години за подобни технологии четяхме в научно-фантастичните книги...\nРейтинг: 1248 01:48, 08 фев 16 Неутрално\nИ ще зареждат смартфоните от енергия от фекалните газове.\nРейтинг: 1582 01:51, 08 фев 16 Неутрално\nАма някои хора и лаптопа го ползват само заради скайпа, та какво да се учудваме. Това, че малкото "телефонче" (всъщност телефонирането съвсем вече не е най-съществената част от функциите му) е,както си го нарекъл, суперкомпютър, с огромни възможности за образование, информираност, комуникация и забава.\nРейтинг: 1582 01:54, 08 фев 16 Неутрално\n[quote#34:"Darth Plagueis"]Всеки се превръща в това, в което е избрал.[/quote]\nАбсолютно. Като че ли смартфонът е някакво дяволско творение, а ние нямаме никакво участие към зулумщините му.\nРейтинг: 3887 02:13, 08 фев 16 Весело\nПреди тридесет години за да се обадим до съседния град ходехме до пощата за да поръчваме телефонен разговор.\nСега имаме целият свят в джоба си, удивително!\nРейтинг: 859 02:42, 08 фев 16 Любопитно\nИнтересно е, че видеоразговорите (спомням си ясно тази мечта) не са особено популярни днес.\nРейтинг: 753 03:19, 08 фев 16 Неутрално\nДо коментар [#42] от "Tademan":\nНе е и нужно да са най-използваната функция. Но също както както въздушните възглавници по колите са там, когато имаш голяма нужда от тях. Разбира са че тази функция не е само за да гледаш на някой лицето докато разговаряш.\nНай са ми смешни някои "изследвания" кои били най използваните функции на някой уред. Като че ли щом не я ползваш непрекъснато , дай да я махнем? Или не е важна.\nТОВА ДАЛИ ЕДНА ФУНКЦИЯ СЕ ПОЛЗВА ЕЖЕДНЕВНО ИЛИ НЕ НЯМА НИЩО ОБЩО С НЕЙНАТА ВАЖНОСТ ИЛИ НЕОБХОДИМОСТ.\nРейтинг: 237 05:56, 08 фев 16 Неутрално\nМобилният телефон ще превземе света и това ще се случи до 2020 г., когато смартфони ще имат повече хора, отколкото са хората, които имат електричество и течаща вода в домовете си и автомобили по пътищата, прогнозира Cisco! Така смартфоните ще се превърнат в най-масовото устройство и форма на услуга, което обяснява и нестихващия интерес на компаниите към тези устройства въпреки привидното засега насищане на пазара?\nХубава реклама и продуктово позициониране на Cisco, но когато "спрат тока", а хората останат без храна и вода тогава какво ще предпочетат?!!!\nРейтинг: 1988 06:02, 08 фев 16 Неутрално\n[quote#42:"Tademan"]Интересно е, че видеоразговорите (спомням си ясно тази мечта) не са особено популярни днес.[/quote]\nИ по-добре. Аз често говоря с контрактори в Европа и Азия и поради разликата във времето обикновено съм по гащи.\nРейтинг: 2005 07:49, 08 фев 16 Любопитно\n[quote#44:"Emil Dimov"]Хубава реклама и продуктово позициониране на Cisco, но когато "спрат тока", а хората останат без храна и вода тогава какво ще предпочетат?!!![/quote]\nДа имат информация и карта, къде да намерят храна и вода. Виж "бежанците" как добре откриват безплатно папо и медицински грижи само със смартфоните...\nСериозно, информацията (образованието също е вид информация) дава по-големи шансове, да имаш храна, вода и ел.енергия — днес, където в света има изобилна и свободна информация, там и стандарта на живота е висок, както и обратното.\nРейтинг: 1302 08:08, 08 фев 16 Весело\nДо коментар [#38] от "Калибър":\nТуй не спадаше ли към биогоривата?\nРейтинг: 561 09:55, 08 фев 16 Неутрално\nКакво се учудвате? Нормално е всеки да си гледа от неговата камбанария\nМасово хората ползват смартфоните за разговори, фейсбук, селфита и т.н. Колко от тях си водят бележки, използват календар, пращат мейли, сканират документи, четат новини, проверяват транспорти (оня ден бях в Лондон например и Ситимапър-а ми спести много време), Дуолинго, речник, приложения за ски/сноуборд и др?\nТук е пълно с хора с последен модел смартфон, неползващи нито една от посочените горе функции. Точно затова казват, че демонстрират статус.\nРейтинг: 1988 10:14, 08 фев 16 Неутрално\n[quote#48:"t0d0"]Какво се учудвате? [/quote]\nДо коментар [#48] от "t0d0":\nПриятелю, не се учудваме. Плашиме се!\nТези които имат телефоните и не знаят за какво са им, са същите тези които пишат законите, правят фирмите, управляват съда ....\nТова обяснява защо държавата с едни от най-ниските данъци не може да намери някой който да инвестира на нейна територия. С изключение разбира се на Руските олигарси по тяхната специална схема - газопровод за $1 милиард се прави за $3.6 милиарда, парите се разделят между 6 човека и Бълагрския народ плаща.\nРейтинг: 561 10:32, 08 фев 16 Неутрално\nДа, това вече е не само плашещо, ами и тъжно!\nПроблема е, че ако сами не променим ситуацията, кой друг да го направи вместо нас. Повечето хора чакат на друг да дойде и да ги оправи. Прави ми впечатление, че и голяма част от тея, които хулят положението и искат промяна, не искат да важи за тях - точно като на тази карикатура:\nПонякога като се замисля върху тея въпроси и ми става тъжно и жалко, защото колкото и да ми се иска да се оправи всичко, не го виждам..\nРейтинг: 1988 11:08, 08 фев 16 Неутрално\nДо коментар [#50] от "t0d0":\nНямам какво да ти отговоря, защото аз съм един от тези които само мрънкат по форумите. Как да помогна? Не живея в България от 30 години и нямам намерение никога да живея там. Децата ми също.\nАз дори не гласувам, защото мисля че не е морално след като не живея там.\nОсвен пари за близките ми роднини ... нищо друго не правя. Вярно е че емигрантите събирателно пращат над $1 милиард на година ... но това не са пари които могат да влияят на политическия живот. Така че Тиквата и другите престъпници в България нито се плашат от нашето мнение нито ни уважават.\nАз бих пратил пари на политик или политическа сила която може да предложи алтернатива. Но коя е тази партия? РБ не могат дори да се разберат да станат единна партия. Струва ми се че Радан е свестен и има някои свестни хора около него ... но останалите са комсомолски нагаждачи и подлеци. На Кунева ли да пращам пари?\nИмам роднински деца в България. Повечето са около 30те, имат Европейско образование но са кротки интелектулаци. Прибраха се в България. Правят "добри" пари като за БЪлгария но не виждам сред тях революционери. Като ми идват на гости в Америка манталитета им, възпитанието им .. всичко им е като на младите тука. За една седмица могат да се вградят в това общество ... но не са от хората които искат да поемат дори и този риск. Проявяват някаква интернетна политическа активност но нищо не могат да направят. А и не искат много. Аз си спомням че имаше моменти в живота ми през 80те когато бях готов да ме разстрелят но да си кажа мнението. Ако правех тези неща 10 години по-рано ... сигурно щяха да ме освиткат. Но през средата на 80те на управляващите вече не им пукаше. Тогава точно правеха бандитски далавери с Турция, Сърбия и Унгария. Вече политическия режим се беше сменил с олигархичен. Просто хората все още не знаеха. И такива като мене ги избутваха зад граница че да не мрънкат много. Тук в Калифорния познавам поне 6, 7 човека от тогавшните олигарски които през 90те се изнизаха с по $30, $40 милиона. Смешна сума сега но те добре си бяха направили сметките че няма да оцелеят в последващото разпределяне на баницата и сега си живеят тука като обикновени хора от средна ръка. НИщо не наравиха с парите си ... но тия пари са майка ти и на баща ти и на народа. И това е само тук в този район. А колко такива са по цяла Америка? А в Европа? А в Кипър? Целия Кинтекс се изнесе там.\nИ ние си говорим за телефони и образование тука. Че и за смяна на системата. 90% от хората в България дори нямат идея какво се случва с тях. Тези 10% които схващат са тихи инженери, учители, адвокати, лекари - хора които всеки ден търпят унижения от простаците около тях. Революция? Не вярвам.\nРейтинг: 561 13:43, 08 фев 16 Неутрално\n[quote#51:"Pontif А"] Тези 10% които схващат са тихи инженери, учители, адвокати, лекари - хора които всеки ден търпят унижения от простаците около тях. Революция? Не вярвам.[/quote]\nAз съм в тази група и това е така. Виждам и осъзнавам много грешни неща, неспазване на закона и проявявам гражданска позиция като ги докладвам, пускайки разни сигнали или им правя забележки. Вярвам, че това е пътя. Ако всеки тръгне от малките неща за себе си - спазва реда, не пречи и помага на други, хвърля си боклука правилно, замете си пред блока, паркира, както трябва и т.н., ще си създаде среда, в която му харесва да живее и нередностите ще му правят лошо впечатление - ще бъде против тях. Целия този процес би се развил лавинообразно (поне така ми се вярва) и в един момент ще премахнем и крадливата пасмина горе.\nЗа целта трябва и хората да са образовани, а не захлюпени. Проблема е, че на все по-малко им се учи, а и качеството на образованието тук вече е под всякаква критика (по последната ми информация). Хората трябва да видят малко свят - да пътуват. Вярно, не всеки може, но именно тук се намесвате и вие емигрантите..\nТова, което вие можете да направите (и правите), е да споделяте вашия опит и впечатления от други места. Затова съм и тук в тоя форум. Не съм от хората дето ще кажат "тоя отишъл да си вее оная работа там, устроил се и ще ми говори за политика тук и кое как да се оправя"..напротив интересно ми е какви са впечатленията и опита на хора, живеещи другаде. Аз самия обичам да пътувам.\nЛипсата на информация е страшно нещо. Кофти ми става като гледам как много хора не четат никакви книги, нито новини, не се интересуват от политика ..щото нямало кога, а в същото време гледат Биг Брадър и др. Тяхната гледна точка се формира единствено от телевизията, примера и приказката "звездите"..\nТака, че това е, което вие можете да направите - да давате пример и да споделяте опит. Който иска, ще го вземе.. който не иска - няма..\nЗа революция мисля, че е много, много рано..\n"В България няма как да стане гражданска революция с толкова много селяни"\nКаквото и колкото можем..\nРейтинг: 753 16:33, 08 фев 16 Неутрално\nДо коментар [#52] от "t0d0":\nХубав и честен(предполагам) разговор поведохте. Сигурно сте и свестни хора.\nПроблема ви е, че и двамата не знаете(а и не искате да разберете) какво точно стана и става в българия. Което ви прави безсилни и ненужни за това което говорите.(а дори понякога дори вредни)\nА както е казано: За да промениш нещо, първо трябва да научиш истината за него.\nРейтинг: 561 16:51, 08 фев 16 Неутрално\nКакво е станало и става, което да не разбираме?\nДобре го твърдиш, но няма ли да разясниш?\nРейтинг: 753 17:03, 08 фев 16 Неутрално\nДо коментар [#54] от "t0d0":\nПисал съм достатъчно. Ако те интересува провери в политическите теми. А не само да браниш двете си епълски акцийки тук.\nРейтинг: 561 17:12, 08 фев 16 Неутрално\nДо коментар [#55] от "Mickey":\nАбе пич, от всичко написано на епълски акции ли го обърна? Нямам нито една..спи спокойно\nДоходите си ги генерирам от друго място. Тук просто споделяме впечатления и опит.\nРейтинг: 753 18:27, 08 фев 16 Неутрално\nДо коментар [#56] от "t0d0":\n[quote#56:"t0d0"]Абе пич, от всичко написано на епълски акции ли го обърна?[/quote]\nПросто под тази статия не искам да коментирам политика. Прочети условията на сайта!\nЗаповядай под статия за политика и ще се разберем там.\nИ пак казвам , писал съм доста за нещата които питаш.\nРейтинг: 1988 01:36, 09 фев 16 Неутрално\nСподелям мнението ти 100%. Аз затова и пиша тука. Но не повече от 5, 6 човека се интересуват от мнението ми.\n(Не че са длъжни да се интересуват)\nТи друг избор нямаш - трябва да си отстояваш гражданската позиция и ако имаш сили да се бориш. прав си че в края на краищата всичко опира до домашно възпитание. Както виждаш повечето хора тука дори не могат да подържат диалог.\nДали нещата ще се оправят или не трудно може да се каже. Ние сме много "мека" сила.\nНо това което знам със сигурност е че сега за разлика от Соца децата ти имат шанс. Ако ти нямаш, ако си притиснат от семейство или други обстоятелства ... какво можеш да направиш. Понякога не много. Но винаги имаш избор да възпиташ децата си и да ги образоваш. Дори ако нямаш много пари ако натискаш децата ти да учат, има много университети със стипендии в Европа. трудно е но става. Моите роднини така си изучиха децата в Германия и Англия. Едно време беше невъзможно - този избор не съществуваше. Сега обаче го имаш. Пожелавам ти децата ти да са здрави и работливи. Научи ги че единствения начин за просперитет е с много работа и учене. Гарантирам ти, дали ще бъдат в България или в чужбина, никога няма да се чустват зле, или недоволни от живота ако се научат да получават удоволствие от работата.\nСина ми учи и работи. Майка ми все го жали колко се бил изморявал. накрая трябваше да и кажа че ако продължава така няма да я взимам повече при мене. Последното нещо което искам да научи детето ми е да се самосажелява! Той става в 5 за да ходи да паркира коли пред една болница. Искат ги подстригани с униформи, чисти бръснати. Хвърчат като изтребители защото клиента не иска да чака и като ти даде билетчето трябва да тичаш до паркинга с всички сили и после бавно и спокойно да му докараш колата защото никой не обича да му юркат колата, нали. Ако е доволен ти оставя $1 бакшиш. В 2:30 свършва работа и отива на училище до 8:30. Връща се в къщи към 9:30 и често решава да смени съединителя на колата или окачването или нещо друго - има малка спортна кола. Към полунощ взима един душ и си ляга защото на другия ден е на работа от 5. Понеже е млад не му трябва много сън и има много енергия. Той самия не разбира че работи много! Повечето му приятели са така. Повечето хора раждани и израсли в САЩ са така. на никой няма да му направи впечатление че работи по 16 часа от които 10 е прав. Ако някой се оплаче това е защото има друга работа в къщи или други ангажименти. До сега за 30 години не съм чул някой да каже уморен съм. Представи си какво ще стане ако науча детето си да се оплаква и да си мисли че е прецакан ако работи повече от 8 часа. Ами той цял живот ще бъде нещастен! затова и съм предупредил майка ми - да го хвали ако иска но никога да не го жали!\nПо същия начин ако научиш децата ти да се радват от самия процес на труд и учение без да гледат непременно дали има награда накрая, ако ги научиш да отидат и да помогнат на роднина или приятел без да търся нещо в замяна - тогава те ще бъдат хора които цял живот ще бъдат щастливи.\nРейтинг: 237 22:48, 09 фев 16 Неутрално\nДо коментар [#58] от "Pontif А":\nЧовек винаги има избор в живота.\nСтига да иска може да го направи и с това да промени съдбата си.\nРейтинг: 736 11:49, 10 фев 16 Неутрално\n[quote#58:"Pontif А"]Моите роднини така си изучиха децата в Германия и Англия. Едно време беше невъзможно - този избор не съществуваше. Сега обаче го имаш. Пожелавам ти децата ти да са здрави и работливи.[/quote]\nПовечето ти мнения са доста съдържателни, дори бих казал вдъхновяващи. За жалост в Европа не е така. Виждал съм млади британци - страшен мързел. Вечно са exhausted. Искат само да лежат на дивана, с чаша джин-тоник в ръка.\nИначе в скандинавските държави няма семестриални такси за граждани на държави-членки на ЕС, което също е голяма възможност.\nРейтинг: 294 17:18, 13 фев 16 Неутрално\nПрестанете с глупостите си - сигурно хората със смартфон и без ток в Африка или Индия си имат по едно динамо, което въртят, за да си заредят телефоните.


Козунак на конци - Рецепта | Gotvach.bg\n» Козунак на конци\n"Идеалният козунак трябва да се дели на конци. Това се постига с продължително и упорите месене или с помощта на центрофугата на пералнята "\nПреглеждания общо53 969\nяйца - 2 броя + 1 белтък, а жълтъка за намазване\nмая - 1/3 кубче жива (около 17 г)\nванилена захар - 2 пакетчета\nесенция - 1/2 капсула ромова\nпортокали - настъргана кора от 1 брой\nстафиди - 100 г "Златна"\nсушени плодове - 60 - 80 г микс\nорехи - 50 гр. едро счукани\nлокум - 50 г по желание\nПредварително разтворете маята в топличкото прясно мляко с щипка захар. След като шупне я добавете с към 3 ч.ч. брашно с разбитите яйца, захарта, киселото мляко, останалата захар, щипка сол, ванилената захар, ромовата есенция и портокаловата кора.\nЗапочнете да добавяте постепенно брашното и разтопеното масло с олиото. Добавяйте брашно, докато не се получи стегната топка. Добре омесете тестото и оставете да втаса на топло.\nПремесете още веднъж и пак оставете да втаса в покрита намазнена купа. Разделете го на 3 части, направете ги на дълги фитили и ги сплетете, като добавяте между тях стафиди, сушени плодове, орехи и парченца локум.\nГотовата плитка сложете във намазнена форма и отново оставете да втаса. Намажете с разбит жълтък и по желание поръсете с кристална захар. Сложете да се пече в умерено загряна фурна до готовност.подобни рецепти тук\nСтана супер, макар че правя козунак за пръв път. Липсва ми само, че авторът не е посочил колко време приблизително се оставя тестото да втаса, както и колко време се пече.\nа колко брашно поема приблизително\nПогача на Конци\nТутманик на конци6\nТестени десерти със сушени плодове\nДесерти със сушени плодове\nКозунаци със сушени плодове


Сепариране на течни и твърди фракции от Биокомплекс\nСепариране на течни и твърди фракции\nСъвременните технологии в свиневъдните комплекси, включват използване на значително количество вода. В резултат на това съдържанието на влага при оттичането на оборския тор е 92-96%, което води до увеличаване на обема с 2-3 пъти в сравнение със старите свиневъдни ферми. Съхранението на течен оборски тор в торохранилища за биологична дезинфекция, според стандартите, трябва да бъде 12 месеца и това води до огромна капиталова инвестиция.\nРуската фирма Биокомплекс предлага ефективно решение за разделяне на оборския тор, което да спести инвестициите в строителството и лагуните. Налице са много предимства, произтичащи от сепарирането. Периодът на съхранение на оборския тор се намалява от 12 на 6-9 месеца. Обемът на лагуните намалява около 1,5-2 пъти и те не замърсяват и не изискват интензивно смесване. Интензивността на миризмите е значително намалена и санитарната защитна зона се намалява с 2 пъти. Помпеният капацитет на маркучната система също се увеличава с 30-40% и е възможно нанасянето без разораване.\nОбемът на твърдия оборски тор, отделен от сепаратора, е само 10% от общия обем. След разделяне не се изисква допълнителна дехидратация и субстрати за компостиране, и не привлича мухи и плъхове. Освен това може да служи като основа за висококачествена постелка за млекодайни крави след обработка и дезинфекция в специален биореактор. Течната фракция на оборския тор е сама по себе си идеален органичен тор с балансирано съдържание на хранителни вещества. Той не се разслоява и не изисква бетоново хранилище. Транспортирането се извършва чрез конвенционална канализационна помпа или чрез гравитация през тънки маркучи и тръби. Повече информация за технологиите на Биокомплекс е налична в интервюто им в брой 3 на списание АгроБио Техника от тази година.\n(с) АгроБио Техника\nЖурнал «АГРОБИО Техника»\nЖурнал выходит 7 раз в год\n«АГРОБИО ТЕХНИКА» — растениеводство, животноводство, биоэнергетика\nИздательством специализированной технической периодики.\nЖурнал работает в пяти направлениях: строительство, инфраструктура, промышленность, энергетика и сельское хозяйство.


Дар за Днес - Page 85 - Форум на АА в България\nhope Дата: Събота, 28-09-2019, 10:35 AM |Съобщение 1261\nБез значение колко дълго се възстановяваме, независимо колко здрава е нашата духовна почва, все пак понякога може да усетим непреодолимото желание да наказваме или да съдим друг човек.\nИскаме отмъщение. Искаме да видим как другият човек се наранява така, както ни е наранил. Искаме да видим как животът си връща на другия; да е несправедлив с него така, както беше с нас.\nТова са нормални чувства, но не е нужно да действаме, водени от тях. Тези чувства са част от нашия гняв, но не е наша работа да се занимаваме със справедливост и да раздаваме правосъдие. Можем да си позволимда усетим гнева. Полезно е да отидем една стъпка по-надълбоко и да си позволим да почувстваме другото чувство - раната, болката, мъката. Но нашата цел е да се освободим от тези чувства и да приключим с тях.\nАко искаме, можем да държим другия човек отговорен. Можем да търсим сметка на неговата отговорност. Но не е наша работа да бъдем съдии или пък съдебни заседатели. Активното търсенето на отмъщение няма да ни помогне. То само ще ни блокира и ще ни тласне обратно назад.\nТръгнете си. Спрете да играете тази игра. Откажете се. Научете урока си. Благодарете на другия човек, че ви е научил на нещо ценно. И приключете с това. Оставете го настрани, като взмете само наученото.\nПриемането помага. Както и прошката - не тази, която позволява на този човек да ни използва отново, а прошката, която освобождава другия човек и му позволява да извърви своя, отделен път, а ние пускаме да си отидат нашите гняв и негодувание. Това ни освобождава да вървим пособствения ни път.\nДнес ще бъда толкова гневен, колкото трябва да бъда, с цел да завърша дадени отношения с другите. След като освободя болката и гнева си, ще се стремя към здравословна прошка - прошка с граници. Осъзнавам, че границите, съчетани с прошка и състрадание, ще ме придвижат напред.\nСъобщението поправено от hope - Събота, 28-09-2019, 10:39 AM\nhope Дата: Неделя, 29-09-2019, 3:06 PM |Съобщение 1262\nМислейки с целебни мисли.\nКогато почувствате гняв или негодувание, помолете Бог да ви помогне да ги почувствате, да се поучите от тях, и след това да ги освободите. Помолете Го да благослови онези, към които чувствате гняв. Помолете Го също да ви благослови и вас.\nКогато почувствате страх, помолете Бог да ви го вземе. Когато се чувствате нещастни, призовете благодарността. Когато се чувствате лишени, знайте, че имате достатъчно.\nКогато се срамувате, доверете се, че вие сте добри. Вие сте достатъчно добри.\nКогато се съмнявате във времето или сегашната си позиция в живота, се доверете, че всичко е наред; че вие сте точно там, където трябва да бъдете. Доверете се, че и другите са също на своето място.\nКогато размишлявате за бъдещето, кажете си, че ще бъде добро. Когато погледнете назад към миналото, се откажете от съжалението и негодуванието.\nКогато забележите проблеми, се доверете, че те ще имат своето своевременно решение. Както и уроци от проблемите.\nКогато се съпротивлявате на чувства или мисли, практикувайте приемането. Когато почувствате дискомфорт, знайте, че той ще отмине.\nКогато идентифицирате желание или нужда, кажете си, че ще бъдат изпълнени.\nКогато се тревожите за тези, които обичате, помолете Бог да ги защитава и да се грижи за тях. Когато се тревожите за себе си, Го помолете да направи същото.\nКогато мислите за другите, помислете с любов. Когато мислите за себе си, правете го с любов.\nСлед това погледайте как мислите ви трансформират реалността.\nДнес ще си мисля с изцелителни мисли.\nСъобщението поправено от hope - Неделя, 29-09-2019, 3:08 PM\nhope Дата: Понеделник, 30-09-2019, 1:52 PM |Съобщение 1263\nНе отстъпвайте от своята собствена истина\nВярвайте в себе си. Доверете се на това, което знаете.\nПонякога е трудно да останем в собствената си истина и да се доверим на това, което знаем, особено когато други биха се опитали да ни\nубедят в противното.В тези случаи те могат да имат свои собствени убеждения и вярвания. Те могат дабъдат потопени в отказа и отричането. Те вероятно биха искали да вярваме, че не знаем какво знаем; може би биха искали да не се доверяваме на себе си; сигурно биха предпочели\nда ни ангажират с техните безсмислици.\nНе е нужно да се лишаваме от истината или силата си пред другите.Това е съзависимост.\nДа се вярва на лъжата е опасно. Когато спрем да се доверяваме на истината си; когато потискаме инстинктите си; когато си казваме, че може би\nнещо не е наред с нас, за да чувстваме това, което чувстваме или да вярваме в това, в което вярваме, нанасяме смъртоносен удар върху себе си и здравето си.\nКогато омаловажаваме онази важна част от себе си, която знае каквае истината, ние се разконцентрираме. Чувстваме, че полудяваме. Изпадаме в срам, страх и объркване. Усещаме, че някой „дърпа килима“ под нозете ни.\nТова не означава, че никога не грешим. Но ние не винаги грешим.\nБъдете силни. Стойте във вашата истина. Доверете се на това,което знаете. И се откажете да си купувате отказ, глупости, тормоз или принуда,\nкоито биха искали да ви извадят от пътя ви.\nПомолете да ви бъде показана ясно истината - не от човека, който се опитва да ви манипулира или да ви разубеди, а от себе си, вашата Висша сила и Вселената.\nДнес ще се доверя на моята истина, инстинктите и способността си да се заземя в реалността. Няма да си позволя да се олюлявам от тормоз,\nманипулация, игри и нечестност от страна на други.\nСъобщението поправено от hope - Понеделник, 30-09-2019, 1:55 PM\nhope Дата: Вторник, 01-10-2019, 2:25 PM |Съобщение 1264\nГняв към членовете на семейството\nМного от нас хранят гняв към определени членове на семейството си. В някои от нас има много и много гняв - гняв, който сякаш се развива година след година.\nЗа много от нас гневът беше единственият начин да прекъснем нездравословни принуда или връзка между член на семейството и нас. Това беше онази "сила", която ни попречи да бъдем „държани като заложници“ - умствено, емоционално и понякога духовно - от някои членове на семейството.\nВажно е да си позволим да почувстваме - да приемем - нашия гняв към членовете на семейството, без да изпитваме вина или да се срамуваме от себе си.\nВажно е също да разгледаме нашите чувства на вина към тях, тъй като гневът и вината често се преплитат.\nМожем да приемем, дори да благодарим на нашия гняв за неговата защита. Но можем да си поставим и друга цел: да уловим свободата си. Веднъж направили го, няма да се нуждаем от нашия гняв. След като го направим, можем да постигнем прошка.\nПомислете с любящи мисли; мисли за изцеление към членовете на семейството. В същия момент се стремете да направите това и с гнева си. Но ние трябва да бъдем нежни със себе си, ако чувствата се появяват от време на време.\nБлагодарете на Бог за чувствата си. Почувствайте ги. Освободете ги. Помолете Бог да благослови и да се грижи за нашите семейства. Помолете Бог да ни помогне да постигнем свободата и да се грижим за себе си.\nНека златната светлина на изцелението озари всичко, което обичаме и всички, към които чувстваме гняв. Нека златната светлина на изцелението озари и самите нас.\nСега повярвайте, че настъпва изцелението.\nДнес се моля да приема емоциите, които чувствам към членовете на семейството си. Моля се да бъда благодарен за уроците, който ми преподават.\nПриветствам златната светлина на изцелението, която сега блести върху семейството и мен.\nБлагодарен съм, че така мога да постигна свобода и изцеление и за себе си.\nСъобщението поправено от hope - Вторник, 01-10-2019, 2:31 PM\nhope Дата: Сряда, 02-10-2019, 1:22 PM |Съобщение 1265\nОстанете в момента. Вземете от него всичко, което си струва. Отдайте му се.\nТолкова голяма част от нашите мъчения се създава, когато сме в състояние на съпротива... Толкова голямо облекчение, освобождаване и промяна са възможни, когато приемем, просто приемем.\nГубим времето си, изразходваме енергията си и правим нещата по-трудни, като се съпротивляваме, потискаме и отричаме. Потискането и сдържането на нашите мисли няма да ги накара да изчезнат. Потискането на вече сформирана мисъл няма да ни направи по-добър човек. Почуствайте мислълта си. Пуснете я в реалността. След това я освободете. Една мисъл не е вечна. Ако не ни харесва, можем да помислим за друга, или да я променим. Но за да направим това, трябва да приемем ида освободим първата мисъл.\nСъпротивата и потискането няма да променят нищо. Те само ще ни тласнат към война с нашите мисли.\nНие правим живота си по-труден, като се съпротивляваме и потискаме чувствата си. Колкото и да са мрачни, колкото и да са неудобни, колкото и да са неоправдани, колкото и да са неподходящи - можем да смятаме така за чувствата си, да им се противопоставяме и потискаме, но това няма да ни освободи от тях. Това ще ги влоши. Те ще се въртят вътре в нас, ще ни измъчват, ще ни разболеят и ще накарат тялото ни да боледува, ще ни принудят да правим обсебващи неща, ще ни пречат да спим.\nВ крайна сметка,всичко, което наистина сме призовани да направим, е да приемем чувствата си, като ги усетим, и да кажем: "Да, наистина това е, което чувствам."\nЧувствата са за настоящия момент. Колкото по-бързо приемем чувството, толкова по-бързо ще преминем към следващото.\nСъпротивата или потискането на мислите и чувствата ни не ни променят и не ни превръщат в човека, който искаме да бъдем или мислим, че трябва да бъдем. Те ни поставят в състояние на съпротива срещу самата реалност. Това ни прави ограничени. В крайна сметка, рано или късно, това ни депресира.\nСъпротиватата на събития или обстоятелства в нашия живот не променя нещата, независимо колко нежелани са събитията или обстоятелствата.\nПриемането ни превръща в човека, когото сме и искаме да бъдем. Приемането дава възможност на събитията и обстоятелствата да се превърнат в по-добри.\nКакво ще правим, ако се съпротивляваме, ако сме във война с някаква реалност в нашия живот? Само приемането на нашата съпротива може да ни помогне да преодолеем тази реалност.\nПриемането не означава, че даваме одобрението си. То не означава предаване пред волята и плановете на друг. То не означава да задлъжнеем към нещо или някого. То не е завинаги. То е за настоящия момент.\nПриемането не прави нещата по-трудни; прави нещата по-лесни. Приемането не означава, че приемаме злоупотребата или малтретирането; не означава, че ние се отказваме от границите си, от нашите надежди, мечти, желания или от себе си.\nТо означава, че ние приемаме това, което е, така че знаем какво да правим, за да се грижим за себе си и какви граници трябва да определим. То означава, че ние приемаме това, което е, и кои сме в момента, така че сме свободни да се променяме и да растем.\nПриемането и предаването ни придвижват напред по този път. Съпротивата не работи.\nПриемане и предаване - две концепции, които болят най-много, преди да ги направим.\nДнес ще практикувам приемането на сегашните обстоятелства и себе си. Ще повярвам на магията, която приемането може да внесе и в живота, и във възстановяването ми.\nСъобщението поправено от hope - Сряда, 02-10-2019, 1:35 PM\nhope Дата: Четвъртък, 03-10-2019, 2:49 PM |Съобщение 1266\nМагията на благодарността и приемането\nБлагодарността и приемането са два вълшебни инструмента, с които разполагаме във възстановяването. Без значение кои сме, къде сме или какво имаме, благодарността и приемането работят.\nВъзползвайки се от тях, в крайна сметка може да станем толкова щастливи, че да осъзнаем, че настоящите ни обстоятелства са добри. Или да станем способни да ги овладяваме, и след това – да се придвижим напред към следващите.\nАко усетите, че сте в застой или нещастни; ако се чувствате като в капан или безнадеждни, опитайте благодарността и приемането. Ако сте се опитали безуспешно да промените настоящите си обстоятелства и сте започнали да се чувствате така, сякаш удряте главата си в тухлена стена, опитайте благодарността и приемането.\nАко чувствате, че като че ли всичко е мрачно и тъмно, и че нощта сякаш никога няма да свърши, опитайте благодарността и приемането. Опитайте ги и ако се чувствате уплашени или несигурни. Ако сте опитали всичко останало и изглежда, че нищо не работи, опитайте благодарността и приемането.\nКогато всичко друго не успее, върнете се към основите. Благодарността и приемането работят.\nДнес се моля да се откажа от съпротивата си. Моля се да помня, че болката от дадено обстоятелство ще спре да ме наранява толкова много, ако го приема. Ще практикувам основите на благодарността и приемането при всички мои настоящи обстоятелства.\nСъобщението поправено от hope - Четвъртък, 03-10-2019, 2:53 PM\nhope Дата: Петък, 04-10-2019, 11:05 AM |Съобщение 1267\nПовечето от нас сме преследвали в продължение на години неуловимото нещо, наречено душевно спокойствие. Мислехме, че нашите бягства от реалността ще ни донесат мир и спокойствие.\nКогато се връщахме в действителността, откривахме отново жестоката болка, която ни караше да се затичаме обратно към употребата. Така беше ден след ден, седмица след седмица, месец след месец, година след година. Бягахме от болката – отново ни болеше – тичахме обратно, за да избягаме от болката, но само за да открием нова, още по-жестока болка.\nСлед това нещо се случи. Нашата зависимост вече не можеше да ни помогне да избягаме. Вече не намирахме това, което търсехме. Опитахме с помощта на нещо друго. И накрая всичко, което беше останало от живота ни, беше болката.\nПрограмата и Общността ни помагат да разберем, че реалността не енашият проблем.\nНашият проблем са опитите ни да избягаме от реалността. Когато практикуваме поверяването на нашата воля и живот на по-могъща сила, идва\nспокойствието, което води до приемането на реалността. Това ни дава така жадуваните вътрешен мир и сила.\nНадявам се и вярвам, че промените в моето възстановяване, настъпващи с приемането на действителността, са необходими и добри за мен.\nСъобщението поправено от hope - Петък, 04-10-2019, 11:07 AM\nhope Дата: Събота, 05-10-2019, 1:09 PM |Съобщение 1268\nПроблемите имат размера и силата, която самите вие им давате.\nНие няма да бъдем напълно свободни от трудности нито днес, нито през какъвто и да е период от живота си. Но ние имаме личната сила да премахнем заплахата, "ужилването" от всяко предизвикателство.\nНашето виждане за обстоятелствата е това, което им придава тяхната интерпретация.\nПо този начин ние определяме преживяванията си. Ние квалифицираме събитията като добри или лоши, ценни или безсмислени. И растежът ни, особено този ден, е силно повлиян от преценките, които приписваме на преживяванията си, на тяхната стойност.\nДокато се развиваме и емоционално, и духовно, научаваме, че всички трудности са наистина възможности за изключителен растеж и по–голямо осъзнаване на истината за тяхното съществуване. Всички преживявания могат да бъдат възприети като крачка напред, стига да се доверим на тяхното предназначение.\nНие споделяме този живот, всеки момент от него, със сила, по-могъща от нас самите. Не е необходимо да се притесняваме за никакви обстоятелства. Ние винаги сме наблюдавани, над нас винаги се бди. Никога не е нужно да се борим сами.\nМожем да пуснем проблемите си. Ние самите сме тези, които възпитаваме нагласата и отношението, които превръщат всяка ситуация в проблем. Можем да се поровим в него и в дъното му да открием решението.\nДнес няма да правя планини от проблемите си.\nСъобщението поправено от hope - Събота, 05-10-2019, 1:13 PM\nhope Дата: Неделя, 06-10-2019, 11:10 AM |Съобщение 1269\nПрошката е друга дума за свобода.\nДа се научим на прошка - както да я дадем на другите, така и да я приемем за себе си, е едно от основните средства за духовно възстановяване.\nМного от нас, присъединявайки се към тази Програма, са измъчвани от силни чувства на вина. Но сега – възстановявайки се, ние ставаме\nотговорни и виждаме живота си в нова перспектива. Копнеем за шанс да поправим грешките си. Много от нас носят вината от години, сякаш са заслужили да бъдат наказани. Нашата програма за възстановяване ни казва да пуснем тази вина да си отиде.\nПростото преминаване през молбите за прошка или приемане на прошка няма да ни отведе много надалече. Трябва да се изправим лице в лице срещу чувствата си и да ги споделим с тези, на които сме сторили зло, за да не сме вече сами с вината си. След това, ако има възможност за поправки на злините и изкупуване на вината ни без допълнително нараняване, трябва да ги направим. По този конкретен начин можем да бъдем\nистински простени и напълно да приемем прошката. Когато човек развива такъв духовен опит, той узрява и придобива способността да прощава на другите.\nБлагодарен съм за облекчението, че ми е простено и грешките ми са оставени в миналото. Искрено ще се откажа от своите чувства на вина и\nСъобщението поправено от hope - Неделя, 06-10-2019, 11:15 AM\nhope Дата: Понеделник, 07-10-2019, 11:06 AM |Съобщение 1270\nПрямите хора са радост, когато са около нас.\nНикога не трябва даотгатваме какво наистина мислят или чувстват, защото те са честни за мислите си и открито изразяват чувствата си.\nНикога не се налага дасе чудим дали са с нас, защото те просто искат да бъдат, а не поради някаква вина или по задължение.\nКогато те правят нещо за нас, ние не трябва да се притесняваме дали им харесва, защото прямите хора обикновено правят неща, които се харесват на самите тях.\nНе е нужно да се притесняваме за състоянието на нашите отношения, защото ако попитаме, те ще ни кажат.\nНе ни е нужно да се тревожим, ако са ядосани, защото те са наясно с гнева си (както ии с всички други чувства) и бързо го разрешават.\nНе е нужно да обмисляме дали те говорят за нас зад гърба ни, защото ако имат какво да кажат, ще ни го кажат директно.\nНе трябва да се чудим дали можем да разчитаме на тях, защото прямите хора са надеждни.\nНе би ли било хубаво, ако всички бяхме прями и директни?\nДнес ще се откажа от представите си, че е някак добре или желателно да бъда косвен. Вместо това, ще се стремя към честност, директност и яснота в моето общуване. Ще оставя прямотата и директността в отношенията ми да започнат от мен.\nСъобщението поправено от hope - Понеделник, 07-10-2019, 11:08 AM\nhope Дата: Вторник, 08-10-2019, 1:01 PM |Съобщение 1271\nНие искаме помощ. Признаваме, че грешим. Осъзнаваме грешката си в по-малка или по-голяма степен. Търсим нов шанс или нечия любов…\nВсичко това е много трудно за правене и все пак е необходимо, ако искаме да растем. Трудността е в нашата гордост, в нашето голямото его.\nНие си мислим: „Трябва винаги да сме прави. Ако грешим, тогава другите може да мислят по-малко за нас, да ни гледат отвисоко и да поставят под въпрос достойнството ни“. Какъв перфекционизъм, просмукан от чувството за безполезност…\nНие си мислим: Ако не сме перфектни (и разбира се, че никога не сме и не можем да бъдем!), тогава ще сме безполезни.\nА всеки един от нас е призован да бъде просто “човек“. Нашият емоционален растеж като хора се равнява на това колко лесно приемаме\nчовечността си, способността си да грешим. Със смирението идва онази мекота, която изглажда всяко наше преживяване, всяка наша връзка. Гордостта ни прави трудни хора, прави и живота ни труден, отблъсква и държи другите далеч от нас, в крайна сметка ни тласка към падение.\nДнес ще си позволя да бъда човек. Ще омекотя моето виждане за живота.\nСъобщението поправено от hope - Вторник, 08-10-2019, 1:06 PM\nhope Дата: Сряда, 09-10-2019, 10:32 AM |Съобщение 1272\nПровалът е отношение, нагласа.\nПровалът е отношение. Ако в нас има отношение, нагласа за провал, то не може да ни помогне. С него можем само да се нараним. И ако не внимаваме, то може да се превърне в наш начин на живот. Така че, когато се чувстваме като неуспели, провалили се, е по-добре да обърнем внимание на своите нагласи.\nНагласата за провал често идва от факта, че допускаме грешки. Като човешки същества ние винаги можем да грешим. Но можем да се научим да гледаме на нашите грешки като на уроци. Това превръща грешките ни в печалби, а не неуспехи.\nПонякога ние се опитваме да правим неща, които просто не може дабъдат направени. Когато например се опитваме да контролираме другите, ние всъщност се опитваме да се провалим, и обикновено се проваляме. Когато действаме все едно знаем всичко, ние пак ще се провалим. Ако се опитаме да действаме като Бог, провалът ни е неизбежен .\nНие не можем да контролираме другите. Ние не можем да знаем всичко. Ние не сме Бог. Ние сме хора. Ако действаме като хора, човешки, ние\nВисша сила, помогни ми да се уча от моите нагласи и отношения. Какъвто и да е резултатът, помогни ми да се поуча от него.\nДа се изправя срещу миналите си "провали" е първата стъпка да се уча от тях. Ще говоря с моя спонсор за един мой минал неуспех и за\nдоброто, дошло от него.\nСъобщението поправено от hope - Сряда, 09-10-2019, 10:36 AM\nhope Дата: Четвъртък, 10-10-2019, 12:28 PM |Съобщение 1273\nПия, само за да забравя за себе си, за момент…\nКакъв е изборът на нашето „лекарство“? Може да е алкохол. То може да бъде друг наркотик или хазарт, или зависими взаимоотношения. Някои са използвали гнева и насилието, секса, храната, работохолизма или трупането на пари.\nВ тази програма ние научаваме, че между всички нас – зависимите - има огромни прилики. Проблемите ни не са само с определено вещество или с дадено поведение.Ние бяхме съблазнени и хванати в капана на ритуала „ забравяне на себе си“. Ако не сме намерили един начин, може би сме намерили друг. Като сме се отказвали от един, често сме се оказвали привлечени отнов заместител.\nСега се учим да приемаме себе си, както и да забравяме миналото в нас по един здравословен начин. Всички ние трябва да преминем отвъд границите на потисническото си его. В нашия стар начин на живот не можахме да се научим на здравословни модели на мислене и поведение, тъй като бяхме приковани към нездравословни. Сега се учим на молитва и медитация, на прошка, на съсътрадание. Създаваме приятелства, помагаме и служим на другите – това е начинът да не мислим единствено за себе си.\nДнес се моля за силата да се пазя от саморазрушителни нагласи, така че да се науча на нов, здравословен начин на живот.\nСъобщението поправено от hope - Четвъртък, 10-10-2019, 12:30 PM\nhope Дата: Петък, 11-10-2019, 1:04 PM |Съобщение 1274\nАко човек работи добре заедно и сред другите, те всички ще растат. Това е истината.\nМожем да затънем толкова много в нашия песимизъм и негативност! Какъв е смисълът в това? Ние дори дотолкова се обвързваме с песимизма си, че поставяме под съмнение вярата, че светът - или Бог - ще ни дадат основание за надежда. В нашия песимизъм не забелязваме, че сме избрали да застанем на позиция на отрицанието.\nВъзстановяването означава да разхлабим хватката на негативизма. Тогава ставаме свободни да вършим работата, която трябва да свършим. Бавно можем да поемем риска да се доверим, че ще се случат и положителни неща.\nВсеки един може да види резултатите в собствения си живот. Когато работим добре и усърдно по тази Програма, когато сме верни на нея, ние растем. Виждаме тази истина в живота на всеки друг възстановяващ се.\nРаботата по Стъпките не винаги е лесна. Всъщност тя е проста, не лесна. Понякога искаме да я избегнем или да намерим причина да не се опитваме да работим по нея. Но когато се огледаме около нас, не остава никакво съмнение, че усилията са възнаградени с пълноценни животи.\nБоже, моля те, премахни песимизма ми, за да мога да продължа работата си над мен.\nСъобщението поправено от hope - Петък, 11-10-2019, 1:08 PM\nhope Дата: Събота, 12-10-2019, 1:03 PM |Съобщение 1275\nЧувства и предаване\nПредаването е силно лично и духовно преживяване.\nПредаването не е нещо, което можем да направим в главите си. Това не е нещо, което можем да насилваме или контролираме чрез силата на волята.Това е нещо, което преживяваме.\nПриемането или предаването не са нещо като подреден пакет. Често това е „пакет“, пълен съссилни чувства - гняв, ярост и тъга, последвани от освобождаване и облекчение.\nДокато се предаваме, изпитваме своето безсилие и гняв към Бог, към други хора, към себе си и към живота. Тогава стигаме до сърцевината на болката и тъгата, до онази тежка емоционална тежест, която трябва да пуснем да си отиде, преди да се почувстваме добре. Често тези емоции са свързани с изцелението и освобождаването на едно много дълбоко ниво.\nПредаването „пуска колелата в движение“. Когато се предадем, страхът и тревогата ни за бъдещето ни напускат.\nНие сме защитени. Ние сме водени. Добрите неща са планирани. Следващата стъпка вече е направена.\nПредаването е процесът, който ни позволява да продължим напред. Чрез него нашата Висша сила ни движи напред. Докато се борите по вашия, човешки начин в това духовно преживяване, се доверете на правилността на времето и на свободата, очакваща ви в края.\nЩе бъда отворен за процеса на предаване в живота си. Ще си позволя всички неудобни и силни емоции, които трябва да бъдат освободени и да си отидат.\nСъобщението поправено от hope - Събота, 12-10-2019, 1:05 PM


Градушка с размери на лешник нанесе сериозни щети в родопско село — Agrozona.bg\nПавлина Георгиева ПУБЛИКУВАНО НА 25.05.2022 11:30\nЛедената стихия продължила над 2 часа\nМощен порой с градушка с размери на лешник причини сериозни щети в родопското село Змеица. В социалните мрежи бяха споделени снимки и видеоклипове на стихията, на които се вижда как интензивният валеж пълни местната река, предаде Nova TV.\n„Няма пострадали хора. Пороят започна във вторник малко преди 15.00 ч. Над 2 часа и половина валя градушка. Щетите са големи. Подпорните стени на речното корито са изнесени, наводнени са къщи, заведения. Пътищата са разбити. След спирането на валежите веднага предоставих снимков материал на председателя на Бедствената комисия към Община Доспат”, разказа в ефира на „Здравей, България” Антон Доспатлиев, кмет на селото.\nВъзрастни жители на селото споделят, че през живота си не са били свидетели на такива обилни валежи и продъжителна градушка в течение на 2-3 часа.\nИма наводнени къщи, улиците са се превърнали в реки. Предстои комисия да огледа щетите на място и да се предприеме план за действие.


Модната индустрия точи лиги по 10-годишно момиче | webcafe.bg\nWebcafe.bg , Jezebel\n05.08.2011, 16:12 (обновена 15.08.2011, 12:41)\nДете, снимано като жена\nВсе по-честата поява на Блондо по страниците на модните списания и в рекламни клипове я превърна в Интернет сензация и предизвика гнева на някои блогъри, които настояват, че тя е прекалено малка, за да бъде представяна по толкова сексуален начин.\n"Това е детска порнография и е НЕРЕДНО," пише един потребител в Tumblr. "Това не е новаторско," твърди друг, "а неподходящо, плашещо и никога повече не искам да виждам деветгодишно момиченце на високи токове да лежи върху леопардови чаршафи".\nБлог, посветен на невръстната моделка, първо се казваше "F**k Yeah Thylane Blondeau", но после се преименува на по-благоприличното "Thylane Blondeau Pictures". Авторката му обяснява, че "ще се върне към старото име на блога, ако тя продължи да се изявява като модел, когато порасне". И допълва, че получава хиляди мейли за Блондо, "в половината от които хората пишат колко много я обичат, а в другата половина я наричат проститутка".\nМодата има нова муза. Дълга до кръста руса коса, пронизващо сини очи. Някои я сравняват с Бриджит Бардо... само че тя е на 10 години и се казва Тилен Блондо.\nПред камерите от 4-годишна\nБлондо участва в няколко провокативни фотосесии за различни списания, а освен това се появи и на ревю на Жан Пол Готие на четиригодишна възраст, където бе почти гола до кръста. Въпреки че много нейни снимки са подходящи за възрастта й (като фотосесията й за френския Vogue от миналия декември), други са откровено неприлични. В друга, по-нова фотосесия за френското издание на Vogue, в която гост-редактор е Том Форд, 10-годишното момиче се появява с тежък грим, червени нокти и високи токчета, полегнало върху диван с леопардова щампа. Главната тема на броя е фетишистката и често експлоататорска връзка на модата с крайната младост.\nТемата на изданието е интересна, но и твърде притеснителна, но по целенасочен и съзнателен начин. Притеснителна е, защото умишлено цели да провокира и смути читателя и да го накара да осъзнае, че понякога модната индустрия третира младите момичета като природен ресурс, който се трансформира в продукт. Доста изнервяща мисъл. Статията е публикувана с ясното съзнание, че ще предизвика скандал и той наистина се случи.\nГраничат ли снимките с педофилия?\nФакт е обаче, че модели, които са само три или четири години по-големи от Тилен, редовно дефилират на модни ревюта, появяват се на лъскавите корици на модни списания и участват в рекламни кампании на луксозни марки. Само че те не са облечени като деца, които искат да пораснат преждевременно и умишлено носят по-голям размер обувки и по-широки дрехи, както Тилен за фотосесията си във Vogue.\nНе, тези само няколко години по-големи от нея деца са облечени и гримирани като зрели жени, с каквито може да ги сбърка всеки, благодарение на необичайния за възрастта им ръст. Тяхната цел е да продават дрехи и аксесоари; и те не предизвикват дори и най-леко и повърхностно смущение у аудиторията. Точно заради това по-голямата част от критиките по отношение на гореспоменатата статия във френския Vogue бият на кухо.\nПримера на Робърт Мейпълторп\nВъпреки че тази фотосесия във френското модно списание не е неподходяща, работата на Тилен и очевидното пристрастяване на модната индустрия към дори по-млади момичета изглеждат шокиращи. Наистина ли е необходимо да виждаме 10-годишно момиче с палец, пъхнат в предния джоб на дънките и издадено напред бедро? Дали е добра идея това целенасочено да напомня реклама на Diesel?\nМного от нейните снимки предизвикват възмущение именно заради начина, по който списанията и фотографите избират да я представят. Да се запиташ дали това дете е секси, означава да подложиш детското тяло на анализ, който е (и е редно да бъде) странен и неестествен. А подобно нещо само по себе си не бива да се приема с лека ръка. Едно е да си родител, който снима детето си по бански, докато то бяга от морските вълни. Съвсем друго е обаче модно списание да публикува снимка на голо до кръста 10-годишно момиче, отпуснало се в легло.\nСитуацията е доста деликатна и заплетена. Културните консерватори и политици преди време се опитаха да цензурират снимките на голи деца на Робърт Мейпълторп, но да видиш нещо сексуално в малко голо момченце, покатерило се на кресло, може би трябва наистина да си поне малко побъркан. Да не говорим че самите деца, взели участие във фотосесията, впоследствие единодушно защитаваха фотографа, когато достигнаха зряла възраст.\nНо тук не става дума за Мейпълторп, а модните списания не са изкуство. Това са снимките, които стават част от рекламни кампании. Няма причина да вярваме, че намеренията на модната индустрия са почтени.\nМодата сексуализира детинското\nВръзката на модата с възрастта е, меко казано, неадекватна. Обикновено моделите започват кариерата си на 13-14 годишна възраст, а характерът на работата им пречи да вършат много неща - например да завършат средното си образование. Те са на свободна практика, следователно са лишени от много трудови права, включително фиксирана минимална заплата, изискване за възраст, както и законна защита срещу сексуален тормоз. Пък и модата обича да инфантилизира зрелите жени и да представя младите момичета като зрели.\nМодната фотосесия не е най-неподходящото място за едно 10-годишно момиче, освен ако не е достатъчно порядъчна и не се извършва под нужния контрол. Никой не твърди, че заради крехката си възраст Тилен трябва да бъде ограничавана единствено до това да позира с подскачащи топки или шарени близалки за детски каталози. Проблемът е, че много от характерните черти на модната фотография - фокусирането върху дългите крака, естетизацията и опредметяването на младите тела, предпочитанието към безизразния поглед и леко разтворените устни - я правят по-сексуална, отколкото е редно за 10-годишно дете. А това вече е плашещо.\nOще: детство експлоатация мода педофилия реклама\n31 Ashkroft | 11.08.201117:21\nДоде има малолетни курви ше има и педофили. На плажа в Бургас бях свидетел на невероятна картинка - две девойки на видима възраст 11-12 сами на плажа с бански прашки, тип - без бански и на само метър от тях трима космати беззъби субекта пият бира и точат лиги...\n30 Кристина Петрова | 09.08.201111:07\nЛили, точно в десятката и аз това обяснявам. Щом е дете, независимо от снимки, грим и бла-бла, какво сексуално можеш да видиш /ако си нормален, разбира се/? Едно голямо нищо!\n29 Lili Sapunova | 08.08.201119:59\nКато сте чекиджии и се надървяте като видите червен лак или червено червило или тигров чаршаф грешката си е във вашия телевизор. Аз не виждам нищо секси в това лапе, ако ми бяха снимали 10 годишно момченце с черни тесни боксерки пак нямаше да ми се стори секси, нито на това лапе има нещо, за което да реша, че непременно трябва да си купя. Това си е евтин скандал за хорица, които прекалено много се правят на моралисти.\n28 Manuela Gerenova | 08.08.201117:55\nКопче, в оригиналната статия се набляга на факта, че модната индустрия понякога залага твърде много на секс (без оглед кой е обектът, който го пропагандира).\n27 Копче | 08.08.201117:24\nАко я нямаше тази тенденция едва ли онази актриса от "Под прикритие" щеше да роди на 15 от шефа си, а можеше да се ориентира към нещо по-смислено.\n26 Кристина Петрова | 08.08.201115:24\nБели Татко, или както там се наричаш - явно и при теб проблемът е в задклавиатурното устройство. 1-во , не се бъркай в чужди разговори, като махленска клюкарка, каквато междувпрочем и най-вероятно си. Ако си прочел постовете ми, а е видимо, че си ги прегледал отгоре, а може и това да не си направил, ясно си щял да забележиш, че там някъде в някакви скоби съм дала изключение за АНОРЕКСИЧНО изглеждащите жени, така че, чети, преди да храчиш неподготвен. Не знам кой, къде, какво разхожда, но не ти прави чест за говориш така за мъжете, които извеждат приятелките си, независимо как изглеждат те! Съдейки по начинът ти на изразяване, не знам как каниш дамата до теб на разходка Хората имат различен вкус и повярвай ми, това, че явно си падаш по по-глигански тип, те прави само едно изключение и в никакъв случай правило! Мъжете като теб се броят на пръсти, вярвай ми ;) Колкото до "чекиджийската" тема, тук бих се изсмяла, ти как наричаш своето самозадоволяване? И както и да го наречеш, това не те прави по-различен.\n25 Manuela Gerenova | 08.08.201114:47\nToва е мое мнение - че модата често налага андрогинни модели и мнозина считат, че тенденцията е заради сексуалната ориентация на дизайнерите. Jezebel, откъдето е и статията, "ровичка" в причините за подбора на едно десетгодишно дете за снимки в дрехи за възрастни. Като сайт с феминистки уклон, те твърдят, че е част от сексуализацията на децата и особено на децата момиченца. Споменах по-назад, че за мен тук няма такова нещо, а просто някой е проектирал "кривите" си възгледи върху Тийен. За мен това е погрешно и болно.\nНо никъде не съм твърдяла, че всяка слаба жена прилича на мъж или че всички манекенки приличат на мъже. Дадох пример с линиите за бельо, но мога да се сетя и за други. Да не говорим за жените от музикалната и филмовата индустрия.\n24 Белия татко | 08.08.201114:46\nКристинче, на това дете са му начервили устните и са му лакирали ноктите. Искаш ли да ти обяснявам на какво са символ начервените устни или да те оставя да отидеш сама да се дообразоваш?\nОсвен това са го оставили да полегне на леопардови ли са, тигрови ли са шарки точно като голяма жена. То не се усмихва, не носи чистота и детска невинност. Ако ти не го виждаш това - бегай се прегледай.\nИ да, хомосексуалистите, които ръководят модата, наложиха жени, които приличат на юноши бледни. А те на нормалните мъже не се харесват. Харесват се на асексуалните чекиджийчета, които умрат да разхождат из София същите анорексични върлини, каквоти се разхождат по подиумите.\nИ това ти го казвам аз, като мъж. Престани да апострофираш Мануела, защото е напълно права.\n23 lele male | 08.08.201114:40\nАз Ви следя "диалога" - давайте още!\n22 Кристина Петрова | 08.08.201114:33\n"Факт е, модната индустрия се ръководи от хомосексуалисти, които много често НЕ успяват да надмогнат пристрастията си. Те наложиха модела на жени без бюст, талия и ханш, слаби като куки"\n"ИСКАМ МОДЕЛИ, КОИТО МИ ПРИЛИЧАТ НА МОМЧЕТА".\nИзвини ме, че съм се объркала ;)


Прочее, нашите съюзници-разбойници, окуражавани в отмъщението си от реваншистка Франция, не случайно избират датата 27 ноември, за да принудят България да подпише унизителния диктат.\nДо 1919-а година 27-ми ноември е бил Денят на българските победи заради разгрома, който българските капитани нанасят на сръбските генерали през Сръбско-българската война от 1885 година. Ден на заслужената гордост, ден на бойната слава. Затова и сърбите, злобни в подлостта си, настояват Ньойския диктат да бъде подписан точно на тази дата. И по-късно си плащат за това, разбира се. Както и Франция си плати.\nИзобщо Парижката система от мирни договори след 1919 година беше катастрофална грешка. Триумф на омразата, на мъстта, на реваншизма на съглашенците. И Ньойският диктат, и този от Трианон, и договорите с победена Германия целяха да унижат, отмъстят, смачкат победените европейски народи. Държави бяха разкъсани, окупирани, разделени. България и Унгария останаха да граничат само със себе си.\nИменно късогледството, злобата, отмъстителността на победителките е причината за политическата ситуация, която предизвика Втората световна война. Чудовищните клаузи на тези диктати не можеше да не предизвикат гняв и съпротива. В главите на сърби, гърци и румънци се върти чудовищната идея за окончателна окупация и разделяне на България по билото на Стара планина. Сърбите даже тръгват да осъществяват този план. Докато съюзническите комисии заседават по проектите на текстовете, сръбската армия окупира незаконно Западните български покрайнини на 6, 7 и 8-ми ноември. Сръбските претенции се простират върху Кюстендил, Брезник, Трън, Радомир, Перник, Видин. До река Искър.\nИ тук се намесва един човек, чието име е незаслужено забравено в българската история. Това е Томас Удроу Уилсън, президентът на САЩ по това време. Президентът Уилсън е историческа личност от първото десетилетие на XX в., която е неразривно свързана и с българската история от този период. Президентският му мандат, който съвпада с период, наситен с множество преломни моменти и трудни решения, които държавниците в света трябва да вземат, а именно Първата световна война и произхождащите от нейния край последствия, променили съдбата и на Европа, а и на България, разбира се.\nТомас Удроу Уилсън е бележита личност за световната история. Освен президент той е бил и доктор по история и политически науки, човек, отдаден на академичната професия. След края на войната подема инициативи, които са с общочовешко значение за опазване на мира и за създаване на организация, в която да се решават бъдещите неразбирателства между народите с цел предотвратяване на нов световен конфликт, който да е пагубен за човечеството.\nСлед произнесената на 8 януари 1918 г. реч за известните „Четиринадесет точки на Уилсън”, той отваря вратите за създаването на организация, която до ден днешен се бори за световен човешки мир, а именно ООН, тогава наречена Общество на народите. С това си действие той записва името си в световната история като един от борците, за които решаването на конфликти на международната сцена трябва да се извърша по пътя на дипломацията посредством медиацията на организации, които обединяват държавите по света, а не чрез военни конфликти, които се превръщат в геноцид за човечеството.\nЗа нас, българите, от изключително значение е фактът, че неговите позиции и действия по време на преговорите след Първата световна война създават предпоставка той да бъде назован в историографията като „неочакван приятел на България”.\nВъпреки че България се явява противник на Антантата, към която е страна и САЩ, президентът Уилсън се застъпва за българския народ. Неговите съюзници от войната по време на преговорите започват да изявяват териториални претенции към загубилата българска държава и заявяват стремежите си за поделянето ѝ на три части. Желанието на Антантата е да ликвидира България като самостоятелна държава като подчинят територията ѝ на Гърция, Сърбия и Румъния и разпокъсат народа в три отделни държави.\nВ определен период е лансирана и идеята за окупация на България от военни сили на Антантата. Тези идеи срещат категоричния отпор на президента Уилсън и на водената от него делегация. Прокламираните от него принципи за самоопределение на нациите и активната му дипломатическа роля по преговорите, уреждащи междудържавните отношения след Първата световна война, са един от факторите, които пресичат опитите България да бъде окупирана и териториите ѝ поделени между съседните държави. Благодарение на твърдостта и умелите действия на държавника Уилсън, които достигат до крайности (заплаха за напускане на преговорите от страна на САЩ), той успява да запази целостта и самостоятелното съществуване на вековната ни държава.\nПрезидентът Удроу Уилсън е заслужил да има поне един паметник в негова чест, тъй като благодарение на твърдите си действия по време на Ньойските преговори е запазил суверенитета и териториалната цялост на България и е предотвратил събития, които биха били национална катастрофа. Понастоящем в България има само една скромна уличка в Пловдив, кръстена на негово име.\nПредстои отбелязването на сто години от края на Първата световна война. Предлагам в столицата да бъде издигнат паметник на президента Уилсън, както и да бъдат именувани улица или площад.\nВчера, знаково на 27-ми ноември, заедно с моите съратници, общинските съветници от „Патриоти за София“, водени от г-н Карлос Контрера, направихме първата стъпка – внесохме формалните предложения в деловодството на СОС. Сега събираме инициативен комитет от хора, които биха подкрепили тази идея.\nПрезидентът Уилсън го заслужава.